钦定古今图书集成/理学汇编/学行典/第257卷 > 朱子大全集 > 蒲衣子
## 钦定古今图书集成/理学汇编/学行典/第257卷 > 朱子大全集 > 蒲衣子

按《高士传》，“蒲衣子者，舜时贤人也。年八岁而舜师之。
啮缺问于王倪，四问而四不知。啮缺因跃而大喜，行
以告蒲衣子。蒲衣子曰：‘而乃今知之乎？有虞氏不及
泰氏，有虞氏其犹藏仁以要人，亦得人矣，而未始出
于非人。泰氏其卧徐徐，其觉于于，一以己为马，一以
己为牛，其知情性，其德甚真，而未始入于非人也。后’”
舜让天下于蒲衣子，蒲衣子不受而去，莫知所终。